Ford Sierra

**Ford Sierra** je automobil strednej triedy, ktorý v rokoch 1982 až 1993 vyrábala automobilka Ford of Europe. Bol navrhnutý dizajnérmi Uwe Bahnsenom, Robertom Lutzom a Patrickom le Quémentom.

Vychádzala z futuristického konceptu Probe III z roku 1981.

Projekt „Toni“ začal v roku 1978 a jeho cieľom bolo nahradiť už starý model Cortina.

Po prvýkrát bol model Sierra odhalený dňa 22. septembra 1982 a do predaja sa dostal dňa 15. októbra 1982, kedy nahradil Ford Cortina (Taunus). Jeho aerodynamický dizajn bol v tom čase prevratným, a mnoho konzervatívnych kupujúcich ho neprijalo ako nástupcu Fordu Cortina, dokonca u Fordu zvažovali o vzkriesení Cortiny, no nakoniec v roku 1985 sa stala populárnou.

Jej koeficient odporu vzduchu bol 0,34, čo je dobré aj na dnešnú dobu.

Vyrábali sa v Nemecku, Belgicku, Spojenom kráľovstve, Južnej  Afrike, Argentíne, no boli skladané aj vo Venezuele, a na Novom Zélande.

Ford Sierra sa stala v Írsku v roku 1983 Semperit Irish Car of the Year a tiež mohla byť aj autom roka 1982, no porota dala prednosť hranatejšej Audi 100.

V tom čase boli pre ňu konkurenciou Renault 21, Peugeot 405, japonsky Nissan Bluebird a v Anglicku Vauxhall Cavalier.

## História
### 19821986
vľavo|náhľad|Ford Sierra 1983
Do prvej Sierry sa montovali buď benzínové štvorvalce „Ford Pinto“ s rozvodom OHC, ktoré mali objem 1,3 l, 1,6 l, 1,8 l, a 2,0 l; alebo vidlicový šesťvalec OHV s objemom 2,3 l; v ponuke bol tiež 2,3-litrový naftový motor.

Karoséria sa predávala v prevedeniach 3-dverový a 5-dverový liftback a v roku 1983 prišlo 5-dverové kombi „station wagon“ a  športová XR4i s motorom 2.8i V6.

Pri menšom facelifte v roku 1985 dostali základné verzie novú masku chladiča z modelu Ghia, lebo bola viac aerodynamická, bola bez prieduchov. Ďalšou vecou boli aj malé „krídielká“ pri zadných oknách ktoré vylepšovali aerodynamiku pri bočnom vetre, lebo vodiči sa sťažovali na bočný vietor.

Neskôr bola táto verzia nahradená verziou XR4x4, čo bol 5-dverový liftback s rovnakým motorom. V roku 1985 sa na autosalóne v Ženeve predstavil svetu 3-dverový model RS Cosworth a v roku 1986 sa objavil už produkčný RS Cosworth s motorom 2,0i DOHC 16V Turbo s výkonom 150 kW/204 koní (bolo vyrobených 5 545 kusov) a boli dostupné len v 3 farbách v modrej (Moonstone blue), bielej (Crystal white) a čiernej (Black).

### 19871989
left|thumb|Ford Sierra 1987
V roku 1987 došlo k prvej modernizácii. Pribudol systém ABS, neriadené katalyzátory, hydraulický posilňovač riadenia apod. Prebehol kompletný facelift zahrňujúci zadné svetlá, nárazníky a nová predná časť automobilu a zväčšili sa okná a pribudol nový karosársky variant Sedan, známy aj ako Sapphire.

V roku 1987 bola uvedená homologizovaná séria 500 kusov verzie Sierra Cosworth RS500 s motorom 2,0i DOHC 16V Turbo s výkonom 165 kW/224 koní, bola odvodená od 3-dverovej RS Cosworth, ale bola upravená firmou Tickford. V roku 1988 sa začala vyrábať nová verzia modelu RS Cosworth ako 4-dverový sedan (Sapphire).

### 19901993
vľavo|náhľad|Ford Sierra Sapphire 1992
Ďalšou modernizáciou prešiel model Sierra v roku 1990. Prebehli drobné zmeny zatmavené zadné svetlá predné biele kryty smeroviek, nárazníky a okolo roku 1992 aj pozmenený interiér.

Motory boli väčšinou s rozvodom OHC a boli v ponuke v objemoch od 1,8 do 2,0 l. Okrem toho bol k dispozícii aj motor 2,0i DOHC s výkonom 88 kW/120 koní, 2 šesťvalce a naftový motor 1,8TD s výkonom 55 W/75 koní.

Ponuka výbavy už zahrňovala aj klimatizáciu, elektrické vyhrievanie predného okna a pohon 4 × 4 pre verzie sedan.

V roku 1990 bol RS Cosworth nahradený verziou RS Cosworth Sapphire 4x4.

Sierra sa predávala v Severnej Amerike pod značkou Merkur s motormi 2,3 l OHC „Lima“. Športový Merkur XR4Ti dosahoval vďaka použitiu prepĺňania výkon okolo 170 koní.

Okrem športovej verzie XR4i predávanej hlavne v Spojenom kráľovstve, sa v Afrike vyrábala verzia XR6 s motorom 3,0l V6 Essex a tiež homologačný špeciál pre skupinu A, XR8 s motorom V8 OHV pôvodne z Fordu Mustang. Ako XR6, tak aj XR8 boli v ponuke iba ako 5-dverový liftback a modelu XR8 bolo vyrobených 250 kusov a mali tiež inú mriežku chladiča.

## Pretekárske verzie
Sierry XR4i, XR4Ti, XR4x4, Sapphire RS Cosworth, RS, SapphireCosworth 4x4 a neskôr hlavne 3-dverové verzie RS Cosworth získali mnoho úspechov v rely. Okrem toho ale vydobyli rad úspechov aj pri pretekoch na okruhoch, kde excelovali najprv modely XR4Ti, ktoré boli neskôr nahradené modelmi RS Cosworth a RS500.

## Technické údaje
náhľad|Interiér Fordu Sierra
náhľad|Ford Sierra Sapphire RS Cosworth 4x4 1992
náhľad|Ford Sierra RS500

## Mimo Európy
Sierra bola tiež populárna aj mimo Európy, darilo sa jej tiež v Južnej Amerike a v Južnej Afrike. Menej kusov sa ale predalo aj na Novom Zélande. Tu sú jej špecifiká na rôznych kontinentoch:

### Južná Amerika
Pre Južnú Ameriku sa vyrábali v Argentíne, (General Pacheco) od roku 1984 do 1991. Vo Venezuele (vo Valencii) sa vyrábala od roku 1985 až do 1994.

**Argentína**

Cez leto v roku 1984 prišla na trh v Argentíne Sierra ako 5-dverový liftback a o rok neskôr v septembri aj Rural (kombi).
náhľad|Argentínska verzia L s 1.6

V Argentíne neplatil pre Sierry facelift. Motor 1,6 bola dostupná len vo výbave GL. Vrchol bola luxusná Ghia SX. XR4 mala upravený motor 2.3 I4.

Vyrábala sa do roku 1991, kým ju nenahradil VW Santana založený na Ford Versailles.

**Venezuela**

Vyrábala sa od roku 1985 do 1994 (v 94’ to boli v podstate skladačky postavené z dielov, čo ostali).

5-dverový hatchback, 3-dverový hatch a 5-dverový Ranchera, čo bol kombi a v roku 1990 Sierra 300 sedan.

Mali len 6-válce, najprv 2.8 litra a po roku 1990 (po facelifte) 2.9 litra.

Vo Venezuele bol dostupný model XR6i. Sierra 300 nemala po facelifte mriežku chladiča.

**Južná Afrika**

V januári 1983 sa Sierra začala vyrábať v Silvertone (v Pretórií).
náhľad|Ford Sierra P-100
Vyrábali sa tu 5-dverové hatchbacky a station wagon (kombi), v roku 1989 prišiel sedan tiež známy ako Sapphire. Na trhu boli dostupné aj XR6 s už starým motorom „Essex“ a tiež jedinečná XR8 s 5-litrovým 8-valcom „302“ z Mustangu. V roku 1993 ju nahradil v Európe neznámy Ford Telstar.

Zaujímavosťou je, že od roku 1987 do 1995 sa v Juťnej Afrike vyrábali pick-upy Ford Sierra P-100 na podvozkoch Ford Cortina. Pre Európu sa vyrábali v Portugalsku.

### Nový Zéland
Na Nový Zéland sa Sierry dovážali po kusoch. Začali sa skladať v roku 1984 a boli to len verzie Wagon (kombi) - lebo Ford Telstar. K dispozícií boli motory 1.6 a 2.0.
náhľad|Estate z Nového Zélandu
V roku 1990 sa začali dovážať už kompletné autá z belgického závodu a boli to len luxusnejšie verzie GLX, Ghia a XR4x4 s motormi 2.0. Dovoz skončil v roku 1992.

Zaujímavosťou je, že jednu Sierru kombi vlastnil novozélandský premiér Sir Robert Muldoon ako svoje vlastné auto. Druhou zaujímavosťou je, že Sierra sa v Austrálií nikdy nepredávala, no závodila tam verzia RS500 ako auto na cestné preteky v skupine A.

### Severná Amerika
Nepredávala sa tu hlavne kvôli Oldsmobile Ciera, pretože meno „Ciera“ bolo podobné Sierre a GM malo ochrannú známku na meno Sierra v Severnej Amerike pre pick up truck GMC Sierra.
náhľad|upravený Merkur XR4Ti z roku 1987
Predával ich tu Merkur (preznačkované Scorpio a Sierra XR4i pre Severnú Ameriku) pod menom Merkur XR4Ti, ktorá sa vyrábala v Nemecku a dovážala sa do Ameriky od roku 1985 do 1989, kým ju nezabila americká norma o bezpečnosti, že všetky autá od roku 1990 museli mať airbag museli spĺňať emisné normy. To bolo drahé a pre Ford sa autá neoplatilo homologizovať, pretože Merkur nebol zrovna „bestseller“ a ceny áut by boli vyššie.

Mali motor 2.3 litra. Mierila hlavne na ľudí, ktorí kupovali Mercedes R 107 a podobné autá.

## V Česko-Slovensku
V roku 1986 vyskúšali redaktori časopisu Svět Motorů Ford Sierru s 1.6 a podľa nich auto bolo vhodné na dlhšie trasy a to bez únavy, bolo veľmi praktické - no žaiľ Sierru ste si mohli v Česko-Slovensku kúpiť len v Tuzexe a to len 5-dverový liftback s výbavou L a motorom 1.6 za cenu 35 450 TK (bony).

Oficiálne sa dala Sierra na Slovensku a v %Cesku kúpiť až na konci jej výroby v roku 1993.

## Výbavy
Predfaceliftová Sierra ponúkala mnoho výbav ako základná **Base, L **, luxusnejšia **GL**, športové **XR** a vrcholná  **Ghia**.

Po facelifte v roku 1987 sa začali objavovať okrem L, GL na aute aj **LX**, **GLX** a v poslednom facelifte sa objavila špeciálna výbava **Azura** a výbava so športovými doplnkami **GT**.

## Popularita
Sierra je desiatym najpopulárnejším automobilom predávaným v Spojenom kráľovstve s predanými 1 299 993 kusmi. Prvé Sierry sa do predaja dostali v októbri 1982 a posledný exemplár bol predaný v roku 1995 v Anglicku vo februári (na začiatku ŠPZ M).

Tieto autá vlastnili aj celebrity ako Neil Kinnock, Sir Frank Williams, Willem-Alexander a princezná Diana okrem Escortov mala tiež jednu modrú Sapphire.

## Galéria

Súbor:1992 Ford Sierra Azura (13430129925).jpg|Výbava Azura zozadu
Súbor:Ford Sierra 4 door Sapphire in France.jpg|Sapphire z roku 1988
Súbor:1991 Ford Sierra LX Estate 1.8.jpg|Ford Sierra LX estate, 1991
Súbor:Ford Sierra 1.6L (1983) - 30130313291.jpg|Ford Sierra L s tzv. visiacimi zrkadlami
Súbor:Ford Sierra coupé, Hondarribia, Spain.jpg|Ford Sierra 3-dverová, 1992


## Referencie

## Iné projekty

## Zdroj

Sierra
Kategória:Automobily strednej triedy
Kategória:Automobily so zadným náhonom
Kategória:Automobily s pohonom 4 × 4
Kategória:Liftbacky
Kategória:Sedany
Kategória:Kombi